Custom Ems Usa Weekender Totes By Neset - Artistshot
ArtistShot sku_400237_74 sku_400237_74 sku_400237_74
(Regular) May-29 - Jun-10
(Deluxe) May-29 - Jun-05 Afrikaanse Skoolprojekte: Vier wenke wat jou sal help om 'n skedule vir 'n suksesvolle skooljaar op te stel.
Vier wenke wat jou sal help om 'n skedule vir 'n suksesvolle skooljaar op te stel.
Wat moet jy doen gedurende die eerste week van skool? Stel natuurlik jou skedules op en beplan vooruit terwyl jy nog tyd aan jou kant het!
Het jy al ooit die bekende gesegde van Benjamin Franklin gehoor “As jy misluk met jou beplanning, beplan jy om te misluk”? Benjamin Franklin het beslis die belangrikheid van beplanning verstaan en elke plan wat goed uitgewerk is, bevat 'n skedule. ’n Skedule is een van die belangrikste instrumente wat ons kan gebruik om ons doelwitte te bereik.
Stel 3 noodsaaklike skedules op.
Daar is 3 belangrike skedules wat jou sal help om jou aktiwiteite vir 'n gebalanseerde lewenstyl te organiseer:
’n Maandelikse kalender wat al die maande van die jaar en belangrike datums aandui. Jy kan jou gratis 2018 Skoolkalender wat al die belangrike datums insluit van ons webtuiste aflaai. Jy moet ook alle spesifieke gebeurtenisse waarvan jy reeds weet by hierdie schedule byvoeg.
’n Weeklikse skedule wat al die sport-, kultuur- en buitemuurse aktiwiteite wat jy vir elke dag van die week het aandui, asook belangrike toetse en opdragte wat opduik.
’n Daaglikse beplanner wat ’n “om te doen” lys, huiswerk en spesifieke take bevat wat op daardie dag voltooi moet word.
Beplan hoeveel tyd jy benodig vir elke aktiwiteit.
’n Gesonde, gebalanseerde leefstyl behoort jou skoolwerk, sport- en kultuuraktiwiteite, tyd vir familie en vriende, sowel as vryetyd, te bevat. In jou skedule moet jy aandui die hoeveelheid tyd jy gedurende die week aan elke aktiwiteit moet spandeer. Daar is egter siklusse wat voorkom wanneer jy jou skedule moet aanpas. Wanneer daar ’n groot toets opduik, moet jy huiswerk en leerwerk vir die toets prioritiseer. Tydens skoolvakansies kan jy baie meer tyd spandeer op stokperdjies en met jou familie en vriende. Die sleutel is om al die belangrike aktiwiteite te balanseer en jou skedule aan te pas om ’n gebalanseerde leefstyl te skep.
Bestuur jou daaglikse skedule.
Beplan jou dag die vorige aand deur die aktiwiteite neer te skryf wat jy weet daardie dag gedoen moet doen.
Laat genoeg tyd om huiswerk te doen wat jy op dag ontvang het.
Skryf baie spesifieke doelwitte neer. Byvoorbeeld, moenie net skryf “Doen huiswerk” nie, maar wees spesifiek deur te skryf “Doen wiskunde huiswerk somme 1 - 10 bladsy 7.”
Doen die moeilikste taak eerste. Wanneer jy die moeilikste taak eerste voltooi, sal jy onmiddellik verlig en gemotiveerd voel om die volgende taak te doen.
Moenie meer as een taak op dieselfde tyd probeer doen nie. Daar is 'n Ierse spreekwoord wat sê: “As jy twee hase jaag, sal jy nie een vang nie.” Dit beteken dat as jy twee of meer take gelyktydig probeer doen, sal jy nie een van die take goed doen nie. Fokus eerder op een ding op 'n slag en elke taak sal vinniger en meer akkuraat voltooi word.
Inkorporeer vrye tyd en prettige aktiwiteite in jou skedule in.
Niemand kan voortdurend hard werk en nie moeg word nie. As jy moeg word, word jy traag en werk ondoeltreffend. Jy kan maklik agter raak met jou skedule en sperdatums mis. Die beste manier om huiswerk te doen en te studeer, is 40 minute se werk met 10 minute tussenposes. Onthou ook om jouself te vergoed met 'n langer ruskans nadat jy klaar is met ’n onderwerp. Beloon jouself as jy alles van jou “om te doen” lys voltooi het, want al hierdie klein prestasies sal jou nader bring om jou doelwitte te bereik. Vier ook jou groot prestasies, byvoorbeeld wanneer jy goeie punte vir jou toets kry, want dit sal jou gemotiveerd hou vir die volgende toets.
Om te volhard met ’n skedule kan soms moeilik wees en vereis baie self-dissipline, maar op die lang duur help dit om groot sukses te behaal.
Gebruik jy enige van hierdie noodsaaklike skedules en is daar ander skeduleringsmetodes wat jy gebruik om jou te help om by ’n plan hou?
Etikette: Beplanning, Hardwerkend, Kalender, Motivering, Skedule, Skool Beplanner, Student
Bly gemotiveerd en bly op die regte spoor met jou ...
Vyf redes waarom jy nou moet hard werk om later di...
Vier wenke wat jou sal help om 'n skedule vir 'n s...
Hoe om die eerste dag van ’n nuwe skooljaar aan te...
Hoe om nuwejaarsvoornemings op te stel wat jy werk...
Mag 2018 jou beste jaar ooit wees! Ons begin 'n nu...